NTime - Performance unit testing tool - CodeProject 12,697,783 members (26,221 online)
Last Visit: 31-Dec-99 19:00 Last Update: 21-Jan-17 0:29Refresh123 Next » Saterdagaand: 17 Maart 2018
Tropiese sikloon Eliakim is nou oor Madagaskar en het verswak na ‘n sterk tropiese depressie. Die laagdruk beweeg môre effens oos maar daar is ‘n 2de swakker laag wat amper op die weskus van die land wil vorm. Dit bly ‘n gevaarlike toestand vir die land, reën en sterk wind….
En daar kry ek toe vanoggend my beste reën vir die maand sover, ‘n baie lekker 17.4mm. Centurion se kant toe sien ek tussen 13-14mm. Warmbad Nylstroom gebied sowat 33-40mm met Ellisras wat by 16.4mm gedraai het. Ja, daar was reën in die noorde maar nie vreeslike meetbare reën nie.
Nou, teen vroegaand, is daar ‘n kol storms vanaf Kimberley ooswaarts maar ek sien nog nie groot syfers nie..
Die koue front is nou deur en het sy werk redelik goed gedoen, genoeg opligting oor ‘n redelike groot gebied maar die snelleraksie is vir nou eers weg… Ek dink die stasie by Danspan in die noord-ooste van Botswana is deur die weerlig ge-klits, as ek na die foto kyk dan lyk dit of dit daar moet reën..
Dan is daar ook kolle met buie en donderbuie oor dele van noord Namibië, en Rundu wys alreeds meer as 10mm. Die bolug is nie fantasties vir môre nie, maar ook nie morsdood nie, dus is daar sekerlik ‘n kans vir ‘n paar hittestorms oor die sentrale dele van die land, dit is egter koel in die noorde van die land waar ek nie veel meer as mis in die oggend verwag nie..
Daar is ‘n swak koue front suid-wes van die Kaap maar die ou soos sy voorgangers het nie genoeg byt om iets wonderlik vir die Kaap te doen nie…
Ek is baie bly vir die reën wat hier by my geval het, ek het regtig begin dink daar is iewers fout, baie storms gehad voor vanoggend se reën maar nie regtig goeie reën nie. Dink ook aan die manne en dames wat in die oos en noord-oos Vrystaat hael skade gekry het. Baie goeie reën in die streek beteken water vir die Vaaldam, en ek sien berigte op gesigblad (FB) dat daar meer as 100mm in 48 uur geval het in Bethlehem.
Saterdagoggend: 17 Maart 2018
Tropiese sikloon Eliakim is nou deels oor Madagaskar en in die proses ietwat verswak, maar dit is nog steeds gevaarlike toestande vir die land. Die laag wik en weeg nog maar kies dan weer koers terug na die warm water aan die ooste kant van Madagaskar.
Ongeag die sikloon is ons die ronte beter daaraan toe met reën oor dele van die oostelike binneland, met ‘n stewige koue front wat begin inwig het uit die ooste. Saam met die inslag (belangrik) is dat daar ‘n effense bolug versteuring is, en die rede vir die kolle met lekker reën in die ooste en noorde van die land. Die vloei is nog steeds sterk aanlandig oor die dele van die tuinroete, en die oos-Kaap ingesluit KZN, met betrokke weer met ligte reën wat nog by tye kan voorkom.
Daar is kolle met reën oor Gauteng vanoggend maar ek sien nog net een of twee stasies wat meer as 1mm gekry het, dit wil-wil drup hier by my in die noorde van PTA maar nog niks meetbaar tot ten met 8vm nie. Sedert middernag het Warden 20.2mm, Memel 26.6mm, Piet Retief 11.4mm, naby Warmbad 24.2mm, Hoedspruit 19.8mm en dan ook Ellisras (wes) 13.8mm . Marblehall staan op ‘n netjiese 17.2mm en Groblersdal se kant toe sien ek 8-12mm. Meeste van die stasies wat ek nou genoem het wys nog steeds reën. Ek hoop dat die reën ook hier by my sal uitkom…
Dit was koel tot koud soos verwag oor die sentrale en suidelike binneland maar ek sien nie ryp temperature nie.. nog nie….
Temperature is reeds besig om skerp te styg langs die weskus en selfs die Kaap is alreeds in die lae 20’s.. Met meestal betrokke weer, plus reën in die noorde van die land sal temperature nie veel styg deur die dag nie, die hoë vogvlakke sal maak dat dit nie baie koud sal voel nie…. Die wind kan egter, veral as jy effe nat reën, maak dat jy kouer sal kry…
Met ‘n tropiese sikloon oos van die land is die reën wat geval het uitsonderlik goed, en moet ons dankbaar wees. Ek sien op gesigblad (Dit is wat ek Face Book noem) dat daar hael skade was in die Reitz -Kestel streek.. Jammer vir die manne en dames wat daar skade op gedoen het, die finale Akte is ‘n Akte van die Hoër Hand wat oor ons waghou…
Lekker dag, en die wat reën gekry het en wat nog gaan kry, geniet……
Vrydagaand: 16 Maart 2016
​Goeie naand almal: Tropiese sikloon Eliakim is besig om land-in te beweeg oor die noordelike dele van Madagaskar, is ‘n baie gevaarlike stelsel vir die land, wind reën ens…moontlik baie skade… Die model skuif die sikloon verder suid en oos, tot weer oor die warm water langs die ooskus van die land. Net-net genoeg om meeste van ons vog en reën te ,,steel’’…
Gelukkig vir ons is daar nie weer (vir nou) ‘n sterk bolughoog soos in Januarie wat alles onderdruk nie, die koue front wat begin inslaan oor die ooskus en Laeveld is ook in plek en dit het sommer lekker afgekoel , meer belangrik, dit reën redelik wyd oor KZN maar nie vreeslike totale nie, ek sien ge,. Sowat 5-12mm oor meeste van KZN, noord en suid. Op die platorand lyk dit ook goed, Warburton (sal dit eers bevestig wil sien) staan op 64.8mm en dan op die platorand ‘n hele klompie stasies met meer as 30mm.
Dit het ook lekker gereën in die Oos-Londen gebied en staan op 23.4mm, Port Alfred 18.0mm en dan ‘n netjiese 41.4mm by St Francis-baai (nie ver van PE af nie)
Warden staan op 6.4mm en dan Senekal op 3.6mm en in beide gevalle is daar nog reën teen 6 nm, die totale kan almal hoër word die nag in. Daar is heelwat storms om Gauteng en ook Limpopo maar buiten vir stofnat kolle nog nie regtig lekker reën nie, ek hoop soos die koue front oornag begin inwig vanuit die ooste dat ons almal in die noorde ‘n paar mm sal kry, ek kry nie veel reën die maand hier in die noorde van Pretoria nie…
Die koue front gaan ook die oostelike dele sowel as Gauteng sterk afkoel en kan ons ‘n koel bewolkte dag môre oor Gauteng verwag met selfs enkele buie in die vroeë oggend. Die platorand gebiede gaan sommer amper winter koud wees, temperature gaan sukkel (op maksimum) om 16-17 C te haal, minimums nie te rof laag nie a.g.v. die klomp vog wat die koue front in die lae vlakke gaan injaag.. Ons gaan egter kan voel dat die seisoen besig is om te verander van somer na meer herfs toestande…..
Dit is dit vir nou, lekker aand en geniet die naweek…
Vrydagoggend: 16 Maart 2018
Tropiese sikloon Eliakim het nou ontwikkel tot ‘n erge tropiese sikloon en dit kom voor dat die sikloon oor die noordelike dele van die land kan inbeweeg teen Saterdag. Dit beperk die vog uit die I.T.K.S maar gelukkig vir ons
Is daar bolug versteurings wat ‘n band vog behou oor die binneland. Dit het die afgelope 36-48 uur en lekker gereën oor die Kaapse suidkus, met George en Swellendam wat beide 30mm plus gekry het. Ek sien daar is ‘n paar manne wat enkele mm gemeet het in die Kaap, maar op die amptelike lys van stasies was daar nie veel meer as druppels nie.
Die koue front beweeg deur PE vanoggend waar dit reën, ek sien al sowat 5-8mm en dit behoort nog vir die oggend te bly reën. Die koue front beweeg egter verder langs die kus op vandag waar Oos-Londen, die suid-kus van KZN ‘n klompie reën kan verwag. Daar is ongeag die sikloon wat ons vog steel, ‘n bolugtrog oor die binneland wat ‘n band vog instand hou, dus kan daar ‘n paar kolle en strepe lekker reën kry in die ooste. Dit bly vir nou (vandag) warm en droog in die noorde van die land, moet nie kom-kommer nie, die koue front sal môre die oostelike dele van die land begin afkoel… en in die proses kan daar reën oor die platorand verwag word en met ‘n redelike sterk rug van hoog kan dit tot en met Gauteng ‘n bietjie reën, en natuurlik aansienlik kouer….
Dit is min of meer die storie vir nou. Lekker dag, ek gesels weer later vanmiddag….
Donderdagaand: 15 Maart 2018
En dit reën nog steeds ligweg by Swellendam en George. Swellendam staan nou op 26.4mm in in die George gebied sien ek nou al 32.2mm, dit is sommer baie goeie reën. Reënband is ook nou oor die Port Elizabeth gebied en daar is al totale van 15mm oor groot dele van die stad. Naby Jeffreysbaai is daar ook al ‘n netjiese 17.6mm. Dit is ook al goed koud, temperature is af na 12 C op plekke oor die tuinroete en in die oos-kaap se platorand is die temperature al onder 10 C. Kleinvee boere met geskeerde skape en of bokke, neem kennis….
Die sateliet foto wys ‘n paar kolle waar daar kwaai vertikale ontwikkel is, dit beteken swaar donderweer maar nie noodwendig swaar reën nie, dat daar kolle beter as die norm reën kan kry is sekerlik ‘n kans maar ek kan dit nog nie sien nie. Bloemfontein staan op 5.0mm, Reddersburg 11.0mm, en dan 3.0mm na Smithfield se kant toe. Dan was daar ook al reën wes en oos van Kimberley, aan die weste kant 4.6mm en aan die ooste kant 12.4mm en dit reën nog steeds @ sowat 6nm. Daar is ook goeie storms oor noord KZN en ja, daar is al water op die grond maar dit is nog min, met die koeligheid wat toeneem en koue lug wat uit die suid-weste kan inwig agter die koue front is daar sekerlik ‘n kans vir goeie reën wat op ‘;n paar plekke 50mm en meer kan neersit oor die volgende 12-24 uur. Onthou, as storm water stelsels nie skoon gehou is nie, en daar val slegs 10-20mm in ‘n kort tyd gaan daar ,,paaie’’ onder water kom. Is die dreinerings-stelsels skoon, behoort daar nie probleme te wees nie. Laagwater bruens kan ‘n risiko wees, moet dus nie dom goed aanvang as dit lekker begin reën nie. Ek het reeds genoem dat dit kouer word, so beskou dit as teken dat jy nou jou diere moet versorg, ek noem dat alreeds van gister af, veral pas geskeerde skape en of bokke..
Dan is daar ook ‘n paar buie oor Namibië en in die noord-ooste van die land is daar ook ‘n paar kolle met lekker reën.
Die tropiese sikloon is nou benoem deur Mauritius en staan bekend as Eliakim…
Dit is dit vir nou, lekker aand en as jy in die suide bly, hou jouself warm oornag… tyd om die winter komberse ens uit te haal….
Donderdagoggend: 15 Maart 2018
Mauritius wys die tropiese laag as ‘n depressie en het nog nie ‘n naam toegeken nie. Dit is nou vrek naby aan ‘n tropiese sikloon, het dit al genoem, die volgende naam op die lys is Eliakim.
Met die tropiese depressie amper sikloon by Madagaskar sal dit weer net ‘n klompie mik en druk storms wees oor dele van die binneland, dit gisteraand geblits en ge-donder hier oos van my maar nou nie eers een druppel om oor te skryf nie.
Die 2de koue front is oor die Kaap en ja, daar was ‘n bietjie reën en daar kan nog ;n bietjie val vanoggend , maar dit is so min, in meeste gevalle minder as 1mm. Ek het nou nie bergstasies wat ek kan sien nie, dit kon dalk meer hoog op teen die berge gereën het.
Die koue deel van die koue front het soos verwag ingeslaan oor die suidkus (Kaapse suidkus) met Swellendam 20.6mm en dit reën nog steeds, noord van Mosselbaai 10.2mm en dan wissel die reën van wes na oos oor George van 11-23mm en in meeste gevalle reën dit nog steeds. Dit is sommer lekker reën. Die koue front behoort oos uit te brei, meestal langs die kusgebiede tot by PE en later Oos-Londen en selfs die KZN suidkus teen vannaand.
In die proses gaan dit heelwat kouer word oor die suidelike binneland maar ek dink nog nie ryp toestande nie, dit sal dalk ‘n goeie idee wees as pas geskeerde skape en bokke beskerm word, meer kos en in wind skuilings.. geldig vir die suidelike en oostelike Karoo. Daar kan wel môre ‘n klompie reën voorkom oor die oostelike dele van die Oos-Kaapse Karoo, nat plus wind = kan diere laat vrek al is dit nie temperature onder vriespunt nie.
Die model hou vol die depressie by Madagaskar word ‘n sikloon en beweeg al langs die ooskus af… Nooit goed vir die binneland vir reën nie, maar daar is altyd so een of twee hittestorms wat kan voorkom.
Dit vir nou die storie, lekker dag, gesels weer later vanmiddag….
Woensdagaand: 14 Maart 2018
Die tropiese laag word nog steeds deur Mauritius beskou as ‘n tropiese depressie, meat ‘n kern van 1000Hpa, dit is so te sê diep genoeg om dit ‘n sikloon te noem, die storm se naam sal Eliakim wees.
Die koue front is nou amper by die Kaap, let op dat die koue lug heelwat verder suid lê van die Kaap. Daar is tot nou sowat 17:30 twee stasies wat al druppels gemeet het, maar is nog nie baie nie, sowat 1.4mm aan die weste kant van Tafelberg. Die koue front behoort oornag oor die Kaap te beweeg maar ek dink ek het nou al genoeg gesê dat die koue fronte wat goed lyk onder presteer.. Die kans dat die 2de koue front die Kaap sal haal is baie skraal maar daar is ‘n beter kans vir die tuinroete vanaf môre. Die hoog (Atlantiese hoog) wig suid van die land in, dus aanlandig kouer met kolle en buie reën oor die Kaapse suidkus…
Heelwat hittestorms oor die binneland meat die beste oor die oostelike dele van die Oos-Kaapse binneland, en lyk goed na Umtata se kant toe.
Dan is daar ook ‘n paar storms oor Namibië en ek sien van hulle is redelik naby aan Aranos.. hoop daar val ‘n bietjie reën. Dan is daar weer enkele storms naby aan Kimberley maar dit lyk nie na meer as 0.8mm nie, enkele plekke in die stad kan beter doen. Potchefstroom het weer ‘n lekker 6.4mm gekry en na Parys (Vrystaat) 3.2mm. Senekal spog met 6.8mm en dan is daar ook plekke met meetbare druppels oor suid Gauteng.
6.8mm is nie regtig spogreën ne, maar gegewe die tropiese laag is dit spogreën, vir die wat 5mm of meer kry….
Op die foto het ek die dele wat ‘n bietjie reën kry met groen omkring… en ja, die storms/buie kan oos uitbrei oornag….
Ek gaan duim vashou vir die Kaap, al is dit n ou net 5-10mm, dit sal die gemoed goed doen… maar daar is nog ‘n lang pad om te loop……
Woensdagoggend: 14 Maart 2018
Die eerste koue front is dwarsoor die Kaap maar ek sien nie eers meetbare druppels in een van die meters nie… Die 2de een lyk belowend en kan teen later vanmiddag en vannag ‘n bietjie reën maak oor die Kaap.
Oor die binneland is dit meestal mooiweer vanoggend buiten vir die band wolke oor die westelike binneland. Daar is vanoggend ‘n paar storms net wes van Kimberley, Danielskuil, Volop se kant toe maar die totale wat ek sien is 0.4 – 0.6mm Beter as niks maar die streek kort nog baie. Die buie/storms kan Kimberley se kant toe uitbrei waar daar vroegmiddag ‘n kans is vir ‘n paar storms. Verder oos ‘n paar mik en druk storms teen laatmiddag en vannag.
Ons groot kopseer is die tropiese depressie, sien kaart, en Mauritius dui dit nog aan as ‘n tropiese depressie. Die kans is egter goed dat die laag alreeds teen vanmiddag kan verdiep na ‘n tropiese sikloon. Die sikloon gaan na verwagting weer al langs die ooskus van Madagaskar beweeg. Mens kan alreeds sien dat die vog uit I.T.K.S uit-getrek word na die laag. Die tropiese siklone steel ons vog op groot skaal en alhoewel daar hier en daar ‘n mik en druk storm kan voorkom sal dit net ‘n geluk-skoot wees as jy op jou erf of op jou plaas reën kry.
Soms, nie altyd nie, kan daar vog oor Namibië inbeweeg meat ‘n paar storms.. hoop dit gebeur die slag ‘n bietjie beter.
Ek wil nie teveel sê oor die koue front sê vir later vandag by die Kaap nie. Ja, daar is die keer heelwat meer koue lug in die stert van die front, maar dit is ook nou nie ‘n waarborg dat dit baie sal reën in die Kaap nie, paar mm sal; help…. Dit is nou al amper meer as ‘n jaar dat koue fronte op die Kaap afpeil en dan teleurstel met die hoeveelheid reën. Ons mag wens en hoop dat dit beter sal wees, maar soos ek nou reeds gesê het, die koue fronte stel een na die ander teleur. Die groot klimaat rolspelers is ook nie reg vir goeie reën vir die Kaap nie, nie glad geen reën nie, maar mens moet jou verwagting laag hou….
Dit is dit vir nou, lekker dag, gesels weer vannaand….
Dinsdagaand: 13 Maart 2018
​Goeie naand almal: Good evening everyone:
The low to the north-east of Madagascar is now a tropical depression, and from the model data the pressure in the low will most likely fall to well below a 100Hpa, meaning it will the next cyclone off the east coast of Madagascar, very similar route from the model forecast ad the previous ones. This is not good for proper spread of storms over the interior, does not mean no storms at all but mostly very isolated. The again I have been lucky in the past that an isolated storms has moved right on top of me with more than 20mm, that is in the past, not this year so far. Johannesburg were better off with a few storms but even there so far, still well below the norm for March so far.
This afternoon fairly widespread storms over the central interior and it look the best again over Lesotho.
Naby Brandfort (Vrystaat) wys 2 stasies sowat 13mm en dit reën nog steeds teen 6nm. Bloemfontein het ;’n stofnat bui, 0.6mm (Onthou dit is een meetpunt- dat ander dele in die stad niks of meer gekry het is ook moontlik.
Dan sien ek enkele mm in die Kimberley gebied met 1.4mm maar net oos van die stad is daar ‘n netjiese 24.0mm. Senekal reën nog maar sover nog net 2.0mm, maar dit reën nog. Naby Sun City is daar ‘n netjiese 10.4mm. In meeste gevalle soos julle kan aflei is die verspreiding nie fantasties nie, belangrik dit reën ook oor dele waar mielies en sonneblomme nog water nodig het..
Die wolke by die Kaap lyk goed maar daar is nie reën om van te praat nie, daar is net nie genoeg koue lug in die stert van die koue front nie. In die suid-westelike hoek is daar nog ‘n koue front wat heelwat meer koue lug in sy stert het, maar is te ver suid om te dink die ou sal by die Kaap uitkom. Dat daar ‘n paar druppels oornag kan val is daar, maar die meetbare druppels sal waarskynlik een duim uitmekaar wees.
Wel, dit die storie vir nou, lekker aand verder….
Dinsdagoggend: 13 Maart 2018
Lyk nog nie erg nie, maar as die modelle korrek is gaan die volgende tropiese sikloon noord-oos van Madagaskar ontwikkel reeds so vroeg as môre. Die volgende naam op die lys is Eliakim. Dit gaan dalk die kans wees dat die manne daar in die noord-ooste van Botswana genoegsaam afdroog dat hulle op die lande kan kom….
Laat gisteraand het hier toe wraggies 1.8mm by my uitgekom in die noorde van PTA, maar ons bly ver agter Johannesburg, en nog baie ver weg van die norm vir Maart. Met die kanse nou baie goed vir die volgende tropiese sikloon al langs die ooskus af by Madagaskar is ook ‘n aanduiding dat reënval verspreiding minder gaan word, nie glad geen kans dat daar een of twee hittestorms kan voorkom nie. Ons het egter nou ‘n goeie reën stelsel nodig oor die binneland dat ons damme vol kan word voor winter toeslaan. Binne die geel lyne wat ek ingetrek het kan daar enkele storms ontwikkel vanmiddag en vannag, maar ai, ek dink nie dit kan veel wees nie.
Die suidelike dele van die Kaap is toe met mis vanoggend , die rede is die kuslaag wat daar deur beweeg. Die koue front suid-wes van die Kaap het min koue lug in sy stert maar dit is sekerlik nie onmoontlik dat daar weer ‘n paar druppels kan voorkom as die front sy stert deur die Kaap swaai nie. Voor die kuslaag (oos van die laag) gaan dit vinnig opwarm vanaf PE tot die suidkus van KZN deur die dag, en in die proses soos die kuslaag langs die kus opskuif sal dit koeler en meer bewolk word vanuit die weste. Daar is ook enkele kolle met mistigheid oor die platorand en Laeveld vanoggend maar behoort vinnig weg te brand…
Dit is min of meer die storie vir nou, lekker dag….